Document ID: 32006D0645

KOMISIJOS SPRENDIMAS
2006 m. rugsėjo 20 d.
iš dalies keičiantis sprendimus 2005/723/EB ir 2005/873/EB dėl Bendrijos finansinio įnašo 2006 m. į tam tikrų USE likvidavimo ir stebėsenos valstybėse narėse programas
(pranešta dokumentu Nr. C(2006) 4150)
(2006/645/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 5 ir 6 dalis bei 32 straipsnį,
kadangi:
(1)
2001 m. gegužės 22 d. Europos Parlamento ir Tarybos reglamente (EB) Nr. 999/2001, nustatančiame tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (2), nustatomos galvijų, avių ir ožkų užkrečiamųjų spongiforminių encefalopatijų (USE) stebėsenos taisyklės. Šiame reglamente su pakeitimais numatoma pratęsti avių stebėjimą.
(2)
2005 m. spalio 14 d. Komisijos sprendimu 2005/723/EB dėl gyvūnų ligų ir tam tikrų USE likvidavimo ir priežiūros programų bei zoonosės profilaktikai skirtų patikrinimų programų, kurioms 2006 m. gali būti skirtas Bendrijos finansinis įnašas (3), nustatomas tokių programų sąrašas ir Bendrijos finansinio įnašo į kiekvieną programą siūloma norma bei dydis.
(3)
2005 m. lapkričio 30 d. Komisijos sprendimu 2005/873/EB, patvirtinančiu 2006 metams valstybių narių pateiktas gyvūnų ligų ir tam tikrų USE likvidavimo ir stebėsenos bei zoonozių prevencijos programas (4), nustatomas Bendrijos finansinis įnašas į valstybių narių užkrečiamųjų spongiforminių encefalopatijų stebėsenos programas.
(4)
2006 m. kovo 8 d. ekspertų smulkių atrajotojų USE klausimais grupė, pirmininkaujant Bendrijos etaloninės laboratorijos USE tirti atstovams, patvirtino, kad remiantis atskiriamųjų galvos smegenų mėginių tyrimų su dviem avimis iš Prancūzijos ir viena avimi iš Kipro antro etapo rezultatais, negalima teigti, kad šiems gyvūnams nenustatyta galvijų spongiforminių encefalopatijų (GSE). Norint patvirtinti, kad šie gyvūnai neserga GSE, reikia toliau tirti.
(5)
Atsižvelgiant į padidintos stebėsenos veiksmingo įgyvendinimo svarbą vertinant GSE paplitimą tarp avių, tikslinga padidinti kompensuotiną sumą už tyrimą, kurią Bendrija skiria valstybėms narėms, iki maksimalios 30 EUR sumos kiekvienam greitajam avių tyrimui atitinkamai pagal sąnaudas už greitąjį ožkų tyrimą.
(6)
Aptikus pirmąjį GSE atvejį Švedijoje, Reglamentu (EB) Nr. 999/2001 šioje valstybėje narėje buvo padidintas tiriamų galvijų skaičius. Todėl, vadovaujantis sprendimais 2005/723/EB ir 2005/873/EB, tikslinga padidinti Bendrijos finansinį įnašą į USE stebėsenos programas Švedijoje.
(7)
Todėl sprendimai 2005/723/EB ir 2005/873/EB turėtų būti atitinkamai iš dalies pakeisti.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/723/EB III priedas pakeičiamas šio sprendimo priedo tekstu.
2 straipsnis
Sprendimo 2005/873/EB XI skyriaus 11 straipsnio 2 ir 3 dalys pakeičiamos taip:
„2. Iš Bendrijos lėšų kompensuojama 100 % kiekvienos 1 dalyje nurodytos valstybės narės patiriamų atitinkančių reikalavimus išlaidų toms programoms įgyvendinti neviršijant:
a)
3 375 000 EUR Belgijai;
b)
1 640 000 EUR Čekijos Respublikai;
c)
2 380 000 EUR Danijai;
d)
15 155 000 EUR Vokietijai;
e)
285 000 EUR Estijai;
f)
1 625 000 EUR Graikijai;
g)
9 945 000 EUR Ispanijai;
h)
25 760 000 EUR Prancūzijai;
i)
6 695 000 EUR Airijai;
j)
9 045 000 EUR Italijai;
k)
565 000 EUR Kiprui;
l)
355 000 EUR Latvijai;
m)
770 000 EUR Lietuvai;
n)
140 000 EUR Liuksemburgui;
o)
1 415 000 EUR Vengrijai;
p)
35 000 EUR Maltai;
q)
5 515 000 EUR Nyderlandams;
r)
2 230 000 EUR Austrijai;
s)
3 800 000 EUR Lenkijai;
t)
2 205 000 EUR Portugalijai;
u)
410 000 EUR Slovėnijai;
v)
845 000 EUR Slovakijai;
w)
1 020 000 EUR Suomijai;
x)
1 440 000 EUR Švedijai;
y)
7 700 000 EUR Jungtinei Karalystei.
3. Bendrijos finansinis įnašas skiriamas finansuoti pagal 1 ir 3 dalyse nurodytas programas atliekamus tyrimus neviršijant maksimalių nustatytų sumų:
a)
7 EUR už tyrimą, kai tyrimai atlikti su Reglamento (EB) Nr. 999/2001 III priede nurodytais galvijais;
b)
30 EUR už tyrimą, kai tyrimai atlikti su Reglamento (EB) Nr. 999/2001 III priede nurodytomis avimis ir ožkomis;
c)
145 EUR už atliktus Reglamento (EB) Nr. 999/2001 X priedo C skyriaus 3.2 punkto c i papunktyje nurodytus pirminius molekulinius atskiriamuosius avių ir ožkų tyrimus;“.
3 straipsnis
Šis sprendimas skirtas valstybėms narėms.
Priimta Briuselyje, 2006 m. rugsėjo 20 d.

Labels: 0
18
15
6